|  |  |  |  |
| --- | --- | --- | --- |
|  | COMPROMÍS DE COL·LABORACIÓ VOLUNTÀRIA |  |  |
|  |  | |  |
|  | En/Na ………………………………………….., amb DNI …………………………………………  Es compromet a prestar la seva col·laboració dins del programa de voluntariat de la Xarxa de Suport Veïnal, per tal de donar servei assistencial i d’acompanyament a persones i col·lectius vulnerables, de forma voluntària i altruista.  Coneix els drets i deures de les persones voluntàries, així com de l’entitat de voluntariat (ANNEX 1), i hi està d’acord. En reconeix i assumeix que actua sota la seva pròpia responsabilitat.  Accepta que la seva activitat, per les finalitats a les quals està orientada, té caràcter altruista, solidari i gratuït, per la qual cosa la realització de la mateixa s’exerceix des de la pròpia llibertat personal, i sense dret a cap tipus de contraprestació material o econòmica.  La present relació de cooperació voluntària tindrà efecte en el moment de la signatura d’aquest document de compromís i es perllongarà mentre duri l’actual situació d’emergència social arran del COVID-19. Atès el caràcter voluntari i gratuït del seu servei, podrà cessar en el mateix quan així ho vulgui, sense haver d’al·legar cap causa, i havent-ho de comunicar per escrit.  A Barcelona, el ....….. de …….....……………… de 2020.  La persona voluntària,  Signat: | |  |

ANNEX I

Drets de les persones voluntàries

Les persones voluntàries tenen dret a:

a) Rebre un tracte no discriminatori, dins el respecte a la seva llibertat, dignitat, intimitat i creences.

d) Cessar lliurement, previ avís, en la seva condició de persona voluntària.

a) Participar activament, col·laborant en la planificació, disseny, execució i avaluació dels programes als quals col·labori.

b) Acordar lliurement, i d’acord amb les necessitats de l’entitat, les condicions de la seva acció voluntària, l’àmbit de la seva actuació, el temps i l’horari a dedicar a l’activitat voluntària

e) Variar les característiques de l’activitat desenvolupada, si les circumstàncies de l’entitat ho permeten, sense modificar la naturalesa pròpia de l’activitat voluntària.

f) Rebre una acreditació identificadora de la seva activitat de voluntariat.

Deures de les persones voluntàries

En general, la persona voluntària té les obligacions següents:

a) Observar les mesures de salut i seguretat que s’adoptin (veure protocol voluntari).

b) Guardar la confidencialitat en relació amb la informació rebuda i adquirida en el desenvolupament de la seva activitat.

c) Respectar el drets de les persones o grups a què dirigeixi la seva activitat.

d) Acomplir amb la màxima diligència els compromisos adquirits envers l’entitat, tot respectant les seves finalitats i principis d’actuació, així com el contingut d’aquest Estatut.

e) Acceptar els objectius i acatar les instruccions rebudes de la Xarxa de Suport Veïnal.

f) Rebutjar qualsevol tipus de contraprestació pel desenvolupament de l’activitat voluntària.

g) Utilitzar adequadament el distintiu de l’entitat.

h) En cas de renúncia (Annex III), comunicar-ho a l’entitat amb la suficient antelació, per tal que puguin adoptar-se les mesures necessàries per a evitar qualsevol perjudici en la tasca encomanada.

Drets de la Xarxa de Suport Veïnal

a) Seleccionar les persones voluntàries d’acord amb les tasques a realitzar i les condicions fixades en aquest document.

b) Sol·licitar i obtenir de l’administració de la Generalitat la informació, orientació, formació i suport necessaris per al desenvolupament de l’activitat de voluntariat.

c) Concórrer a les mesures de suport i foment per a l’activitat voluntària.

d) Suspendre la col·laboració voluntària de les persones que infringeixin el seu compris de col·laboració.

Obligacions de la Xarxa de Suport Veïnal

a) Articular els mecanismes necessaris per tal de garantir la informació, participació i col·laboració de la persona voluntària tant a la Xarxa com als programes desenvolupats per ella.

b) Mantenir un registre d’altes i baixes del personal voluntari.

c) Facilitar tota la informació disponible per al desenvolupament del voluntariat, com ara protocols, normes i consells per a la seva realització.

ANNEX II

Es tracta d’un treball voluntari, per la qual cosa no has de fer res més d’allò que estiguis realment disposat a fer.

Tanmateix, és important que, un cop assumit el compromís, el sàpigues dur a bon terme. En cas que no et sentis amb prou preparació o capacitat, o, simplement, no vulguis continuar-hi, cal que ens ho facis saber, per tal que les persones que han de rebre el teu suport no se sentin abandonades. Un comiat a temps és una victòria.

En tots els casos, no oblidis que som aquí per a ajudar-te a assolir l’èxit en la teva tasca que tots desitgem. Davant de qualsevol dubte, por o indecisió, compta amb nosaltres.

Pots contactar-nos a:

[femxarxafemsuport@gmail.com](mailto:femxarxafemsuport@gmail.com)

ANNEX III

Comunicació de Cessament de Voluntariat

A la Xarxa de Suport Veïnal:

A ………….………..… , el ....… de ….…………..... de 2020

Benvolgudes/Benvolguts:

Pel present escrit, el/la sotasignat/da …………………………......................…………..................., amb DNI …...…....…………..……., us comunica la seva decisió de causar baixa voluntària el dia ….... de …..………………….. de 20.... .

Atentament,

Signat.- Rebut

ANNEX IV

Protecció de dades

En compliment del Reglament General de Protecció de Dades (UE) 2016/679, del Parlament Europeu i del Consell, de 27 d’abril de 2016, i la llei orgànica 3/2018 de 5 de desembre, de Protecció de Dades Personals i de Garantia dels Drets Digitals, t’ informem que les dades personals proporcionades seran objecte de tractament per part de Xarxa de Suport Veïnal amb la finalitat d’establir contacte i atendre la sol·licitud de col·laboració voluntària.

La base legal per al tractament de les teves dades personals és el consentiment sol·licitat mitjançant el present formulari.

Les dades proporcionades seran conservades mentre es mantingui la relació com a voluntari/a, que serà pel temps en què es mantingui l’actual situació d’emergència social pel COVID-19. Les dades podran ser cedides a terceres entitats que col·laborin, sense ànim de lucre, amb la Xarxa de Suport Veïnal, amb l’objectiu de donar servei i acompanyament a les persones i col·lectius vulnerables.

Tens dret a obtenir confirmació sobre el tractament de les teves dades personals per part de la Xarxa de Suport Veïnal, i per tant tens dret a exercir els drets d’accés, rectificació, limitació del tractament, portabilitat, oposició al tractament i supressió de les teves dades, així com el dret a presentar reclamació davant l’autoritat de control, mitjançant escrit adreçat a l’adreça electrònica [femxarxafemsuport@gmail.com](mailto:femxarxafemsuport@gmail.com) , adjuntant còpia del DNI en tots els casos.

⃝ Accepto (marca la casella)

Signat, i data: